ส่วนที่ 3

ฐานะการเงินและผลการดำเนินงาน

ส่วนที่ 3

ฐานะการเงินและผลการดำเนินงาน

13. ข้อมูลทางการเงินที่สำคัญ

13.1 สรุปรายงานการสอบบัญชี

รายงานของผู้สอบบัญชีรับอนุญาต

เสนอต่อผู้ถือหุ้นของบริษัท ยูเนี่ยนพลาสติก จำกัด (มหาชน)

ความเห็น

ข้าพเจ้าได้ตรวจสอบงบการเงินของบริษัท ยูเนี่ยนพลาสติก จำกัด (มหาชน) (บริษัทฯ)
ซึ่งประกอบด้วย งบแสดงฐานะการเงิน ณ วันที่ 31 ธันวาคม 2560 งบกำไรขาดทุนเบ็ดเสร็จ
งบแสดงการเปลี่ยนแปลงส่วนของ ผู้ถือหุ้นและงบกระแสเงินสด สำหรับปีสิ้นสุดวันเดียวกัน
และหมายเหตุประกอบงบการเงินรวมถึงหมายเหตุสรุป นโยบายการบัญชีที่สำคัญ

ข้าพเจ้าเห็นว่างบการเงินข้างต้นนี้แสดงฐานะการเงิน ณ วันที่ 31 ธันวาคม 2560
ผลการดำเนินงานและกระแสเงินสด สำหรับปีสิ้นสุดวันเดียวกันของบริษัท ยูเนี่ยนพลาสติก จำกัด
(มหาชน) โดยถูกต้องตามที่ควรในสาระสำคัญตามมาตรฐานการรายงานทางการเงิน

เกณฑ์ในการแสดงความเห็น

ข้าพเจ้าได้ปฏิบัติงานตรวจสอบตามมาตรฐานการสอบบัญชี
ความรับผิดชอบของข้าพเจ้าได้กล่าวไว้ในวรรค
ความรับผิดชอบของผู้สอบบัญชีต่อการตรวจสอบงบการเงินในรายงานของข้าพเจ้า
ข้าพเจ้ามีความเป็นอิสระจากบริษัทฯตามข้อกำหนดจรรยาบรรณของผู้ประกอบวิชาชีพบัญชีที่กำหนดโดยสภาวิชาชีพบัญชีในส่วนที่เกี่ยวข้องกับการตรวจสอบงบการเงิน
และข้าพเจ้าได้ปฏิบัติตามข้อกำหนดด้านจรรยาบรรณอื่น ๆ ตามที่ระบุในข้อกำหนดนั้นด้วย
ข้าพเจ้าเชื่อว่าหลักฐานการสอบบัญชีที่ข้าพเจ้าได้รับเพียงพอและเหมาะสมเพื่อใช้เป็นเกณฑ์ในการแสดงความเห็นของข้าพเจ้า

เรื่องสำคัญในการตรวจสอบ

เรื่องสำคัญในการตรวจสอบคือเรื่องต่าง ๆ
ที่มีนัยสำคัญที่สุดตามดุลยพินิจเยี่ยงผู้ประกอบวิชาชีพของข้าพเจ้าในการตรวจสอบงบการเงินสำหรับงวดปัจจุบัน
ข้าพเจ้าได้นำเรื่องเหล่านี้มาพิจารณาในบริบทของการตรวจสอบ
งบการเงินโดยรวมและในการแสดงความเห็นของข้าพเจ้า ทั้งนี้
ข้าพเจ้าไม่ได้แสดงความเห็นแยกต่างหากสำหรับเรื่องเหล่านี้

ข้าพเจ้าได้ปฏิบัติงานตามความรับผิดชอบที่ได้กล่าวไว้ในวรรคความรับผิดชอบของผู้สอบบัญชีต่อการตรวจสอบ
งบการเงินในรายงานของข้าพเจ้า ซึ่งได้รวมความรับผิดชอบที่เกี่ยวกับเรื่องเหล่านี้ด้วย
การปฏิบัติงานของข้าพเจ้าได้รวมวิธีการตรวจสอบที่ออกแบบมาเพื่อตอบสนองต่อการประเมินความเสี่ยงจากการแสดงข้อมูลที่ขัดต่อข้อเท็จจริงอันเป็นสาระสำคัญในงบการเงิน
ผลของวิธีการตรวจสอบของข้าพเจ้า ซึ่งได้รวมวิธีการตรวจสอบสำหรับเรื่องเหล่านี้ด้วย
ได้ใช้เป็นเกณฑ์ในการแสดงความเห็นของข้าพเจ้าต่องบการเงินโดยรวม

เรื่องสำคัญในการตรวจสอบ พร้อมวิธีการตรวจสอบสำหรับแต่ละเรื่องมีดังต่อไปนี้

การรับรู้รายได้

บริษัทฯประกอบธุรกิจหลักในการผลิตชิ้นส่วนพลาสติกเพื่ออุตสาหกรรม
และรายได้ส่วนใหญ่มาจากกลุ่มอุตสาหกรรมรถยนต์
โดยรายได้เป็นเกณฑ์ชี้วัดความสามารถในการดำเนินงานที่สำคัญของบริษัทฯ เนื่องจาก
การเพิ่มขึ้นหรือลดลงของรายได้จะส่งผลกระทบต่อตัวเลขกำไรของบริษัทฯ
ซึ่งการแข่งขันสูงในอุตสาหกรรม
ทำให้เกิดความเสี่ยงเกี่ยวกับมูลค่าและระยะเวลาในการรับรู้รายได้จากการผลิตชิ้นส่วนพลาสติก

ข้าพเจ้าได้ตรวจสอบการรับรู้รายได้ของบริษัทฯโดยการ

-   ประเมินและทดสอบระบบการควบคุมภายในของบริษัทฯที่เกี่ยวข้องกับวงจรรายได้
    โดยการสอบถามผู้รับผิดชอบ
    ทำความเข้าใจและเลือกตัวอย่างมาสุ่มทดสอบการปฏิบัติตามการควบคุมที่บริษัทฯออกแบบไว้
    และให้ความสำคัญในการทดสอบเป็นพิเศษโดยการขยายขอบเขตการทดสอบสำหรับการควบคุมภายในที่ตอบสนองต่อความเสี่ยงดังกล่าวข้างต้น

-   สุ่มตัวอย่างรายการขายเพื่อตรวจสอบการรับรู้รายได้ว่าเป็นไปตามเงื่อนไขการขาย
    และสอดคล้องกับนโยบายการรับรู้รายได้ของบริษัทฯ

-   สุ่มตรวจสอบเอกสารประกอบรายการขายที่เกิดขึ้นในระหว่างปีและช่วงใกล้สิ้นรอบระยะเวลาบัญชี

-   สอบทานใบลดหนี้ที่บริษัทฯออกภายหลังวันสิ้นรอบระยะเวลาบัญชี

-   วิเคราะห์เปรียบเทียบข้อมูลบัญชีรายได้แบบแยกย่อย (Disaggregated data)
    เพื่อตรวจสอบความผิดปกติที่อาจเกิดขึ้นของรายการขายตลอดรอบระยะเวลาบัญชี
    โดยเฉพาะรายการบัญชีที่ทำผ่านใบสำคัญทั่วไป

    ข้อมูลอื่น

    ผู้บริหารเป็นผู้รับผิดชอบต่อข้อมูลอื่น ซึ่งรวมถึงข้อมูลที่รวมอยู่ในรายงานประจำปีของบริษัทฯ
    (แต่ไม่รวมถึง งบการเงินและรายงานของผู้สอบบัญชีที่แสดงอยู่ในรายงานนั้น)
    ซึ่งคาดว่าจะถูกจัดเตรียมให้กับข้าพเจ้าภายหลังวันที่ในรายงานของผู้สอบบัญชีนี้

    ความเห็นของข้าพเจ้าต่องบการเงินไม่ครอบคลุมถึงข้อมูลอื่นและข้าพเจ้าไม่ได้ให้ข้อสรุปในลักษณะการให้ความเชื่อมั่นในรูปแบบใด
    ๆ ต่อข้อมูลอื่นนั้น

    ความรับผิดชอบของข้าพเจ้าที่เกี่ยวเนื่องกับการตรวจสอบงบการเงินคือ
    การอ่านและพิจารณาว่าข้อมูลอื่นนั้นมีความขัดแย้งที่มีสาระสำคัญกับงบการเงินหรือกับความรู้ที่ได้รับจากการตรวจสอบของข้าพเจ้าหรือไม่
    หรือปรากฏว่าข้อมูลอื่นแสดงขัดต่อข้อเท็จจริงอันเป็นสาระสำคัญหรือไม่

    เมื่อข้าพเจ้าได้อ่านรายงานประจำปีของบริษัทฯตามที่กล่าวข้างต้น
    และหากสรุปได้ว่ามีการแสดงข้อมูลที่ขัดต่อข้อเท็จจริงอันเป็นสาระสำคัญ
    ข้าพเจ้าจะสื่อสารเรื่องดังกล่าวให้ผู้มีหน้าที่ในการกำกับดูแลทราบเพื่อให้มีการดำเนินการแก้ไขที่เหมาะสมต่อไป

    ความรับผิดชอบของผู้บริหารและผู้มีหน้าที่ในการกำกับดูแลต่องบการเงิน

    ผู้บริหารมีหน้าที่รับผิดชอบในการจัดทำและนำเสนองบการเงินเหล่านี้โดยถูกต้องตามที่ควรตามมาตรฐานการรายงานทางการเงิน
    และรับผิดชอบเกี่ยวกับการควบคุมภายในที่ผู้บริหารพิจารณาว่าจำเป็นเพื่อให้สามารถจัดทำ
    งบการเงินที่ปราศจากการแสดงข้อมูลที่ขัดต่อข้อเท็จจริงอันเป็นสาระสำคัญไม่ว่าจะเกิดจากการทุจริตหรือข้อผิดพลาด

    ในการจัดทำงบการเงิน
    ผู้บริหารรับผิดชอบในการประเมินความสามารถของบริษัทฯในการดำเนินงานต่อเนื่อง
    การเปิดเผยเรื่องที่เกี่ยวกับการดำเนินงานต่อเนื่องในกรณีที่มีเรื่องดังกล่าว
    และการใช้เกณฑ์การบัญชีสำหรับกิจการที่ดำเนินงานต่อเนื่องเว้นแต่ผู้บริหารมีความตั้งใจที่จะเลิกบริษัทฯหรือหยุดดำเนินงานหรือไม่สามารถดำเนินงานต่อเนื่องอีกต่อไปได้

    ผู้มีหน้าที่ในการกำกับดูแลมีหน้าที่ในการสอดส่องดูแลกระบวนการในการจัดทำรายงานทางการเงินของบริษัทฯ

    ความรับผิดชอบของผู้สอบบัญชีต่อการตรวจสอบงบการเงิน

    การตรวจสอบของข้าพเจ้ามีวัตถุประสงค์เพื่อให้ได้ความเชื่อมั่นอย่างสมเหตุสมผลว่างบการเงินโดยรวมปราศจากการแสดงข้อมูลที่ขัดต่อข้อเท็จจริงอันเป็นสาระสำคัญหรือไม่
    ไม่ว่าจะเกิดจากการทุจริตหรือข้อผิดพลาด
    และเสนอรายงานของผู้สอบบัญชีซึ่งรวมความเห็นของข้าพเจ้าอยู่ด้วย
    ความเชื่อมั่นอย่างสมเหตุสมผลคือความเชื่อมั่นในระดับสูงแต่ไม่ได้เป็นการรับประกันว่าการปฏิบัติงานตรวจสอบตามมาตรฐานการสอบบัญชีจะสามารถตรวจพบข้อมูลที่ขัดต่อข้อเท็จจริงอันเป็นสาระสำคัญที่มีอยู่ได้เสมอไป
    ข้อมูลที่ขัดต่อข้อเท็จจริงอาจเกิดจากการทุจริตหรือข้อผิดพลาดและถือว่ามีสาระสำคัญเมื่อคาดการณ์อย่างสมเหตุสมผลได้ว่ารายการที่ขัดต่อข้อเท็จจริงแต่ละรายการหรือทุกรายการรวมกันจะมีผลต่อการตัดสินใจทางเศรษฐกิจของผู้ใช้งบการเงินจากการใช้งบการเงินเหล่านี้

    ในการตรวจสอบของข้าพเจ้าตามมาตรฐานการสอบบัญชี
    ข้าพเจ้าใช้ดุลยพินิจและการสังเกตและสงสัยเยี่ยงผู้ประกอบวิชาชีพตลอดการตรวจสอบ
    และข้าพเจ้าได้ปฏิบัติงานดังต่อไปนี้ด้วย

-   ระบุและประเมินความเสี่ยงที่อาจมีการแสดงข้อมูลที่ขัดต่อข้อเท็จจริงอันเป็นสาระสำคัญในงบการเงิน
    ไม่ว่าจะเกิดจากการทุจริตหรือข้อผิดพลาด
    ออกแบบและปฏิบัติงานตามวิธีการตรวจสอบเพื่อตอบสนองต่อความเสี่ยงเหล่านั้น
    และได้หลักฐานการสอบบัญชีที่เพียงพอและเหมาะสมเพื่อเป็นเกณฑ์ในการแสดงความเห็นของข้าพเจ้า
    ความเสี่ยงที่ไม่พบข้อมูลที่ขัดต่อข้อเท็จจริงอันเป็นสาระสำคัญซึ่งเป็นผลมาจากการทุจริตจะสูงกว่าความเสี่ยงที่เกิดจากข้อผิดพลาด
    เนื่องจากการทุจริตอาจเกี่ยวกับการสมรู้ร่วมคิด การปลอมแปลงเอกสารหลักฐาน
    การตั้งใจละเว้นการแสดงข้อมูล
    การแสดงข้อมูลที่ไม่ตรงตามข้อเท็จจริงหรือการแทรกแซงการควบคุมภายใน

-   ทำความเข้าใจเกี่ยวกับระบบการควบคุมภายในที่เกี่ยวข้องกับการตรวจสอบ
    เพื่อออกแบบวิธีการตรวจสอบให้เหมาะสมกับสถานการณ์
    แต่ไม่ใช่เพื่อวัตถุประสงค์ในการแสดงความเห็นต่อความมีประสิทธิผลของการควบคุมภายในของบริษัทฯ

-   ประเมินความเหมาะสมของนโยบายการบัญชีที่ผู้บริหารใช้และความสมเหตุสมผลของประมาณการทางบัญชีและการเปิดเผยข้อมูลที่เกี่ยวข้องที่ผู้บริหารจัดทำ

-   สรุปเกี่ยวกับความเหมาะสมของการใช้เกณฑ์การบัญชีสำหรับกิจการที่ดำเนินงานต่อเนื่องของผู้บริหาร
    และสรุปจากหลักฐานการสอบบัญชีที่ได้รับว่ามีความไม่แน่นอนที่มีสาระสำคัญที่เกี่ยวกับเหตุการณ์หรือสถานการณ์ที่อาจเป็นเหตุให้เกิดข้อสงสัยอย่างมีนัยสำคัญต่อความสามารถของบริษัทฯในการดำเนินงานต่อเนื่องหรือไม่
    หากข้าพเจ้าได้ข้อสรุปว่ามีความไม่แน่นอนที่มีสาระสำคัญ
    ข้าพเจ้าจะต้องให้ข้อสังเกตไว้ในรายงานของผู้สอบบัญชีของข้าพเจ้าถึงการเปิดเผยข้อมูลที่เกี่ยวข้องในงบการเงิน
    หรือหากเห็นว่าการเปิดเผยดังกล่าวไม่เพียงพอ ข้าพเจ้าจะแสดงความเห็นที่เปลี่ยนแปลงไป
    ข้อสรุปของข้าพเจ้าขึ้นอยู่กับหลักฐานการสอบบัญชีที่ได้รับจนถึงวันที่ในรายงานของผู้สอบบัญชีของข้าพเจ้า
    อย่างไรก็ตาม
    เหตุการณ์หรือสถานการณ์ในอนาคตอาจเป็นเหตุให้บริษัทฯต้องหยุดการดำเนินงานต่อเนื่องได้

-   ประเมินการนำเสนอ โครงสร้างและเนื้อหาของงบการเงินโดยรวม
    รวมถึงการเปิดเผยข้อมูลที่เกี่ยวข้อง
    ตลอดจนประเมินว่างบการเงินแสดงรายการและเหตุการณ์ที่เกิดขึ้นโดยถูกต้องตามที่ควรหรือไม่

    ข้าพเจ้าได้สื่อสารกับผู้มีหน้าที่ในการกำกับดูแลในเรื่องต่าง ๆ
    ซึ่งรวมถึงขอบเขตและช่วงเวลาของการตรวจสอบตามที่ได้วางแผนไว้
    ประเด็นที่มีนัยสำคัญที่พบจากการตรวจสอบรวมถึงข้อบกพร่องที่มีนัยสำคัญในระบบการควบคุมภายในหากข้าพเจ้าได้พบในระหว่างการตรวจสอบของข้าพเจ้า

    ข้าพเจ้าได้ให้คำรับรองแก่ผู้มีหน้าที่ในการกำกับดูแลว่าข้าพเจ้าได้ปฏิบัติตามข้อกำหนดจรรยาบรรณที่เกี่ยวข้องกับความเป็นอิสระและได้สื่อสารกับผู้มีหน้าที่ในการกำกับดูแลเกี่ยวกับความสัมพันธ์ทั้งหมดตลอดจนเรื่องอื่นซึ่งข้าพเจ้าเชื่อว่ามีเหตุผลที่บุคคลภายนอกอาจพิจารณาว่ากระทบต่อความเป็นอิสระของข้าพเจ้าและมาตรการที่ข้าพเจ้าใช้เพื่อป้องกันไม่ให้ข้าพเจ้าขาดความเป็นอิสระ

    จากเรื่องทั้งหลายที่สื่อสารกับผู้มีหน้าที่ในการกำกับดูแล ข้าพเจ้าได้พิจารณาเรื่องต่าง ๆ
    ที่มีนัยสำคัญที่สุดในการตรวจสอบงบการเงินในงวดปัจจุบันและกำหนดเป็นเรื่องสำคัญในการตรวจสอบ
    ข้าพเจ้าได้อธิบายเรื่องเหล่านี้ไว้ในรายงานของผู้สอบบัญชี
    เว้นแต่กฎหมายหรือข้อบังคับห้ามไม่ให้เปิดเผยเรื่องดังกล่าวต่อสาธารณะ
    หรือในสถานการณ์ที่ยากที่จะเกิดขึ้น
    ข้าพเจ้าพิจารณาว่าไม่ควรสื่อสารเรื่องดังกล่าวในรายงานของข้าพเจ้าเพราะการกระทำดังกล่าวสามารถคาดการณ์ได้อย่างสมเหตุสมผลว่าจะมีผลกระทบในทางลบมากกว่าผลประโยชน์ที่ผู้มีส่วนได้เสียสาธารณะจะได้จากการสื่อสารดังกล่าว

    ข้าพเจ้าเป็นผู้รับผิดชอบงานสอบบัญชีและการนำเสนอรายงานฉบับนี้

    []

    พูนนารถ เผ่าเจริญ

    ผู้สอบบัญชีรับอนุญาต เลขทะเบียน 5238

    บริษัท สำนักงาน อีวาย จำกัด

    กรุงเทพฯ: 21 กุมภาพันธ์ 2561

    รายงานของผู้สอบบัญชีรับอนุญาตประจำปี 2559

    เสนอต่อผู้ถือหุ้นของบริษัท ยูเนี่ยนพลาสติก จำกัด (มหาชน)

ความเห็น

ข้าพเจ้าได้ตรวจสอบงบการเงินของบริษัท ยูเนี่ยนพลาสติก จำกัด (มหาชน) (บริษัทฯ)
ซึ่งประกอบด้วย งบแสดงฐานะการเงิน ณ วันที่ 31 ธันวาคม 2559 งบกำไรขาดทุนเบ็ดเสร็จ
งบแสดงการเปลี่ยนแปลงส่วนของ ผู้ถือหุ้นและงบกระแสเงินสด สำหรับปีสิ้นสุดวันเดียวกัน
และหมายเหตุประกอบงบการเงินรวมถึงหมายเหตุสรุปนโยบายการบัญชีที่สำคัญ

ข้าพเจ้าเห็นว่างบการเงินข้างต้นนี้แสดงฐานะการเงิน ณ วันที่ 31 ธันวาคม 2559
ผลการดำเนินงานและกระแสเงินสด สำหรับปีสิ้นสุดวันเดียวกันของบริษัท ยูเนี่ยนพลาสติก จำกัด
(มหาชน) โดยถูกต้องตามที่ควรในสาระสำคัญตามมาตรฐานการรายงานทางการเงิน

เกณฑ์ในการแสดงความเห็น

ข้าพเจ้าได้ปฏิบัติงานตรวจสอบตามมาตรฐานการสอบบัญชี
ความรับผิดชอบของข้าพเจ้าได้กล่าวไว้ในส่วนของความรับผิดชอบของผู้สอบบัญชีต่อการตรวจสอบงบการเงินในรายงานของข้าพเจ้า
ข้าพเจ้ามีความเป็นอิสระจากบริษัทฯตามข้อกำหนดจรรยาบรรณของผู้ประกอบวิชาชีพบัญชีที่กำหนดโดยสภาวิชาชีพบัญชี
ในพระบรม-ราชูปถัมภ์
ในส่วนที่เกี่ยวข้องกับการตรวจสอบงบการเงินและข้าพเจ้าได้ปฏิบัติตามข้อกำหนดด้านจรรยาบรรณอื่น
ๆ ตามที่ระบุในข้อกำหนดนั้นด้วย
ข้าพเจ้าเชื่อว่าหลักฐานการสอบบัญชีที่ข้าพเจ้าได้รับเพียงพอและเหมาะสมเพื่อใช้เป็นเกณฑ์ในการแสดงความเห็นของข้าพเจ้า

เรื่องสำคัญในการตรวจสอบ

เรื่องสำคัญในการตรวจสอบคือเรื่องต่าง ๆ
ที่มีนัยสำคัญที่สุดตามดุลยพินิจเยี่ยงผู้ประกอบวิชาชีพของข้าพเจ้าในการตรวจสอบงบการเงินสำหรับงวดปัจจุบัน
ข้าพเจ้าได้นำเรื่องเหล่านี้มาพิจารณาในบริบทของการตรวจสอบ
งบการเงินโดยรวมและในการแสดงความเห็นของข้าพเจ้า ทั้งนี้
ข้าพเจ้าไม่ได้แสดงความเห็นแยกต่างหากสำหรับเรื่องเหล่านี้

ข้าพเจ้าได้ปฏิบัติงานตามความรับผิดชอบที่ได้กล่าวไว้ในส่วนของความรับผิดชอบของผู้สอบบัญชีต่อการตรวจสอบงบการเงินในรายงานของข้าพเจ้า
ซึ่งได้รวมความรับผิดชอบที่เกี่ยวกับเรื่องเหล่านี้ด้วย
การปฏิบัติงานของข้าพเจ้าได้รวมวิธีการตรวจสอบที่ออกแบบมาเพื่อตอบสนองต่อการประเมินความเสี่ยงจากการแสดงข้อมูลที่ขัดต่อข้อเท็จจริงอันเป็นสาระสำคัญในงบการเงิน
ผลของวิธีการตรวจสอบของข้าพเจ้า ซึ่งได้รวมวิธีการตรวจสอบสำหรับเรื่องเหล่านี้ด้วย
ได้ใช้เป็นเกณฑ์ในการแสดงความเห็นของข้าพเจ้าต่องบการเงินโดยรวม

เรื่องสำคัญในการตรวจสอบ พร้อมวิธีการตรวจสอบสำหรับแต่ละเรื่องมีดังต่อไปนี้

การรับรู้รายได้

บริษัทฯประกอบธุรกิจหลักในการรับจ้างผลิตชิ้นส่วนพลาสติกเพื่ออุตสาหกรรม
และรายได้ส่วนใหญ่มาจากกลุ่มอุตสาหกรรมรถยนต์
โดยรายได้เป็นเกณฑ์ชี้วัดความสามารถในการดำเนินงานที่สำคัญของบริษัทฯ เนื่องจาก
การเพิ่มขึ้นหรือลดลงของรายได้จะส่งผลกระทบต่อตัวเลขกำไรของบริษัทฯ
ซึ่งการชะลอตัวของเศรษฐกิจและการแข่งขันสูงในอุตสาหกรรม
ทำให้เกิดความเสี่ยงเกี่ยวกับมูลค่าและระยะเวลาในการรับรู้รายได้จากการรับจ้างผลิตชิ้นส่วนพลาสติก

ข้าพเจ้าได้ตรวจสอบการรับรู้รายได้ของบริษัทฯโดยการ

-   ประเมินและทดสอบระบบสารสนเทศและระบบการควบคุมภายในของบริษัทฯที่เกี่ยวข้องกับวงจรรายได้
    โดยการสอบถามผู้รับผิดชอบ
    ทำความเข้าใจและเลือกตัวอย่างมาสุ่มทดสอบการปฏิบัติตามการควบคุมที่บริษัทฯออกแบบไว้
    และให้ความสำคัญในการทดสอบเป็นพิเศษโดยการขยายขอบเขตการทดสอบสำหรับการควบคุมภายในที่ตอบสนองต่อความเสี่ยงดังกล่าวข้างต้น

-   สุ่มตัวอย่างรายการขายเพื่อตรวจสอบการรับรู้รายได้ว่าเป็นไปตามเงื่อนไขการขาย
    และสอดคล้องกับนโยบายการรับรู้รายได้ของบริษัทฯ

-   สุ่มตรวจสอบเอกสารประกอบรายการขายที่เกิดขึ้นในระหว่างปีและช่วงใกล้สิ้นรอบระยะเวลาบัญชี

-   สอบทานใบลดหนี้ที่บริษัทฯออกภายหลังวันสิ้นรอบระยะเวลาบัญชี

-   วิเคราะห์เปรียบเทียบข้อมูลบัญชีรายได้แบบแยกย่อย (Disaggregated data)
    เพื่อตรวจสอบความผิดปกติที่อาจเกิดขึ้นของรายการขายตลอดรอบระยะเวลาบัญชี
    โดยเฉพาะรายการบัญชีที่ทำผ่านใบสำคัญทั่วไป

ข้อมูลอื่น

ผู้บริหารเป็นผู้รับผิดชอบต่อข้อมูลอื่น ซึ่งรวมถึงข้อมูลที่รวมอยู่ในรายงานประจำปีของบริษัทฯ
(แต่ไม่รวมถึงงบการเงินและรายงานของผู้สอบบัญชีที่แสดงอยู่ในรายงานนั้น)
ซึ่งคาดว่าจะถูกจัดเตรียมให้กับข้าพเจ้าภายหลังวันที่ในรายงานของผู้สอบบัญชีนี้

ความเห็นของข้าพเจ้าต่องบการเงินไม่ครอบคลุมถึงข้อมูลอื่นและข้าพเจ้าไม่ได้ให้ข้อสรุปในลักษณะการให้ความเชื่อมั่นในรูปแบบใด
ๆ ต่อข้อมูลอื่นนั้น

ความรับผิดชอบของข้าพเจ้าที่เกี่ยวเนื่องกับการตรวจสอบงบการเงินคือ
การอ่านและพิจารณาว่าข้อมูลอื่นนั้นมีความขัดแย้งที่มีสาระสำคัญกับงบการเงินหรือกับความรู้ที่ได้รับจากการตรวจสอบของข้าพเจ้าหรือไม่
หรือปรากฏว่าข้อมูลอื่นแสดงขัดต่อข้อเท็จจริงอันเป็นสาระสำคัญหรือไม่

เมื่อข้าพเจ้าได้อ่านรายงานประจำปีของบริษัทฯตามที่กล่าวข้างต้น
และหากสรุปได้ว่ามีการแสดงข้อมูลที่ขัดต่อข้อเท็จจริงอันเป็นสาระสำคัญ
ข้าพเจ้าจะสื่อสารเรื่องดังกล่าวให้ผู้มีหน้าที่ในการกำกับดูแลทราบเพื่อให้มีการดำเนินการแก้ไขที่เหมาะสมต่อไป

ความรับผิดชอบของผู้บริหารและผู้มีหน้าที่ในการกำกับดูแลต่องบการเงิน

ผู้บริหารมีหน้าที่รับผิดชอบในการจัดทำและนำเสนองบการเงินเหล่านี้โดยถูกต้องตามที่ควรตามมาตรฐานการรายงานทางการเงิน
และรับผิดชอบเกี่ยวกับการควบคุมภายในที่ผู้บริหารพิจารณาว่าจำเป็นเพื่อให้สามารถจัดทำ
งบการเงินที่ปราศจากการแสดงข้อมูลที่ขัดต่อข้อเท็จจริงอันเป็นสาระสำคัญไม่ว่าจะเกิดจากการทุจริตหรือข้อผิดพลาด

ในการจัดทำงบการเงิน
ผู้บริหารรับผิดชอบในการประเมินความสามารถของบริษัทฯในการดำเนินงานต่อเนื่อง
การเปิดเผยเรื่องที่เกี่ยวกับการดำเนินงานต่อเนื่องในกรณีที่มีเรื่องดังกล่าว
และการใช้เกณฑ์การบัญชีสำหรับกิจการที่ดำเนินงานต่อเนื่องเว้นแต่ผู้บริหารมีความตั้งใจที่จะเลิกบริษัทฯหรือหยุดดำเนินงานหรือไม่สามารถดำเนินงานต่อเนื่องอีกต่อไปได้

ผู้มีหน้าที่ในการกำกับดูแลมีหน้าที่ในการสอดส่องดูแลกระบวนการในการจัดทำรายงานทางการเงินของบริษัทฯ

ความรับผิดชอบของผู้สอบบัญชีต่อการตรวจสอบงบการเงิน

การตรวจสอบของข้าพเจ้ามีวัตถุประสงค์เพื่อให้ได้ความเชื่อมั่นอย่างสมเหตุสมผลว่า
งบการเงินโดยรวมปราศจากการแสดงข้อมูลที่ขัดต่อข้อเท็จจริงอันเป็นสาระสำคัญหรือไม่
ไม่ว่าจะเกิดจากการทุจริตหรือข้อผิดพลาด
และเสนอรายงานของผู้สอบบัญชีซึ่งรวมความเห็นของข้าพเจ้าอยู่ด้วย
ความเชื่อมั่นอย่างสมเหตุสมผลคือความเชื่อมั่นในระดับสูงแต่ไม่ได้เป็นการรับประกันว่าการปฏิบัติงานตรวจสอบตามมาตรฐานการสอบบัญชีจะสามารถตรวจพบข้อมูลที่ขัดต่อข้อเท็จจริงอันเป็นสาระสำคัญที่มีอยู่ได้เสมอไป
ข้อมูลที่ขัดต่อข้อเท็จจริงอาจเกิดจากการทุจริตหรือข้อผิดพลาดและถือว่ามีสาระสำคัญเมื่อคาดการณ์อย่างสมเหตุสมผลได้ว่ารายการที่ขัดต่อข้อเท็จจริงแต่ละรายการหรือทุกรายการรวมกันจะมีผลต่อการตัดสินใจทางเศรษฐกิจของผู้ใช้งบการเงินจากการใช้งบการเงินเหล่านี้

ในการตรวจสอบของข้าพเจ้าตามมาตรฐานการสอบบัญชี
ข้าพเจ้าใช้ดุลยพินิจและการสังเกตและสงสัยเยี่ยงผู้ประกอบวิชาชีพตลอดการตรวจสอบ
และข้าพเจ้าได้ปฏิบัติงานดังต่อไปนี้ด้วย

-   ระบุและประเมินความเสี่ยงที่อาจมีการแสดงข้อมูลที่ขัดต่อข้อเท็จจริงอันเป็นสาระสำคัญในงบการเงิน
    ไม่ว่าจะเกิดจากการทุจริตหรือข้อผิดพลาด
    ออกแบบและปฏิบัติงานตามวิธีการตรวจสอบเพื่อตอบสนองต่อความเสี่ยงเหล่านั้น
    และได้หลักฐานการสอบบัญชีที่เพียงพอและเหมาะสมเพื่อเป็นเกณฑ์ในการแสดงความเห็นของข้าพเจ้า
    ความเสี่ยงที่ไม่พบข้อมูลที่ขัดต่อข้อเท็จจริงอันเป็นสาระสำคัญซึ่งเป็นผลมาจากการทุจริตจะสูงกว่าความเสี่ยงที่เกิดจากข้อผิดพลาด
    เนื่องจากการทุจริตอาจเกี่ยวกับการสมรู้ร่วมคิด การปลอมแปลงเอกสารหลักฐาน
    การตั้งใจละเว้นการแสดงข้อมูล
    การแสดงข้อมูลที่ไม่ตรงตามข้อเท็จจริงหรือการแทรกแซงการควบคุมภายใน

-   ทำความเข้าใจเกี่ยวกับระบบการควบคุมภายในที่เกี่ยวข้องกับการตรวจสอบ
    เพื่อออกแบบวิธีการตรวจสอบให้เหมาะสมกับสถานการณ์
    แต่ไม่ใช่เพื่อวัตถุประสงค์ในการแสดงความเห็นต่อความมีประสิทธิผลของการควบคุมภายในของบริษัทฯ

-   ประเมินความเหมาะสมของนโยบายการบัญชีที่ผู้บริหารใช้และความสมเหตุสมผลของประมาณการทางบัญชีและการเปิดเผยข้อมูลที่เกี่ยวข้องที่ผู้บริหารจัดทำ

-   สรุปเกี่ยวกับความเหมาะสมของการใช้เกณฑ์การบัญชีสำหรับกิจการที่ดำเนินงานต่อเนื่องของผู้บริหาร
    และสรุปจากหลักฐานการสอบบัญชีที่ได้รับว่ามีความไม่แน่นอนที่มีสาระสำคัญที่เกี่ยวกับเหตุการณ์หรือสถานการณ์ที่อาจเป็นเหตุให้เกิดข้อสงสัยอย่างมีนัยสำคัญต่อความสามารถของบริษัทฯในการดำเนินงานต่อเนื่องหรือไม่
    หากข้าพเจ้าได้ข้อสรุปว่ามีความไม่แน่นอนที่มีสาระสำคัญ
    ข้าพเจ้าจะต้องให้ข้อสังเกตไว้ในรายงานของผู้สอบบัญชีของข้าพเจ้าถึงการเปิดเผยข้อมูลที่เกี่ยวข้องในงบการเงิน
    หรือหากเห็นว่าการเปิดเผยดังกล่าวไม่เพียงพอ ข้าพเจ้าจะแสดงความเห็นที่เปลี่ยนแปลงไป
    ข้อสรุปของข้าพเจ้าขึ้นอยู่กับหลักฐานการสอบบัญชีที่ได้รับจนถึงวันที่ในรายงานของผู้สอบบัญชีของข้าพเจ้า
    อย่างไรก็ตาม
    เหตุการณ์หรือสถานการณ์ในอนาคตอาจเป็นเหตุให้บริษัทฯต้องหยุดการดำเนินงานต่อเนื่องได้

-   ประเมินการนำเสนอ โครงสร้างและเนื้อหาของงบการเงินโดยรวม
    รวมถึงการเปิดเผยข้อมูลที่เกี่ยวข้อง
    ตลอดจนประเมินว่างบการเงินแสดงรายการและเหตุการณ์ที่เกิดขึ้นโดยถูกต้องตามที่ควรหรือไม่

ข้าพเจ้าได้สื่อสารกับผู้มีหน้าที่ในการกำกับดูแลเกี่ยวกับขอบเขตและช่วงเวลาของการตรวจสอบตามที่ได้วางแผนไว้
ประเด็นที่มีนัยสำคัญที่พบจากการตรวจสอบรวมถึงข้อบกพร่องที่มีนัยสำคัญในระบบการควบคุมภายในซึ่งข้าพเจ้าได้พบในระหว่างการตรวจสอบของข้าพเจ้า

ข้าพเจ้าได้ให้คำรับรองแก่ผู้มีหน้าที่ในการกำกับดูแลว่าข้าพเจ้าได้ปฏิบัติตามข้อกำหนดจรรยาบรรณที่เกี่ยวข้องกับความเป็นอิสระและได้สื่อสารกับผู้มีหน้าที่ในการกำกับดูแลเกี่ยวกับความสัมพันธ์ทั้งหมดตลอดจนเรื่องอื่นซึ่งข้าพเจ้าเชื่อว่ามีเหตุผลที่บุคคลภายนอกอาจพิจารณาว่ากระทบต่อความเป็นอิสระของข้าพเจ้าและมาตรการที่ข้าพเจ้าใช้เพื่อป้องกันไม่ให้ข้าพเจ้าขาดความเป็นอิสระ

จากเรื่องทั้งหลายที่สื่อสารกับผู้มีหน้าที่ในการกำกับดูแล ข้าพเจ้าได้พิจารณาเรื่องต่าง ๆ
ที่มีนัยสำคัญที่สุดในการตรวจสอบงบการเงินในงวดปัจจุบันและกำหนดเป็นเรื่องสำคัญในการตรวจสอบ
ข้าพเจ้าได้อธิบายเรื่องเหล่านี้ไว้ในรายงานของผู้สอบบัญชี
เว้นแต่กฎหมายหรือข้อบังคับห้ามไม่ให้เปิดเผยเรื่องดังกล่าวต่อสาธารณะ
หรือในสถานการณ์ที่ยากที่จะเกิดขึ้น
ข้าพเจ้าพิจารณาว่าไม่ควรสื่อสารเรื่องดังกล่าวในรายงานของข้าพเจ้าเพราะการกระทำดังกล่าวสามารถคาดการณ์ได้อย่างสมเหตุสมผลว่าจะมีผลกระทบในทางลบมากกว่าผลประโยชน์ที่ผู้มีส่วนได้เสียสาธารณะจะได้จากการสื่อสารดังกล่าว

ผู้สอบบัญชีที่รับผิดชอบงานสอบบัญชีและการนำเสนอรายงานฉบับนี้คือ นางพูนนารถ เผ่าเจริญ

[]พูนนารถ เผ่าเจริญ

ผู้สอบบัญชีรับอนุญาต เลขทะเบียน 5238

บริษัท สำนักงาน อีวาย จำกัด

กรุงเทพฯ: 22 กุมภาพันธ์ 2560

รายงานของผู้สอบบัญชีรับอนุญาตประจำปี 2558

เสนอผู้ถือหุ้นบริษัท ยูเนี่ยนพลาสติก จำกัด (มหาชน)

ข้าพเจ้า ได้ตรวจสอบงบการเงินซึ่งแสดงเงินลงทุนตามวิธีส่วนได้เสียของบริษัท ยูเนี่ยนพลาสติก จำกัด(มหาชน) ซึ่งประกอบด้วยงบแสดงฐานะการเงิน ณ วันที่ 31 ธันวาคม 2558 งบกำไรขาดทุนเบ็ดเสร็จ งบแสดงการเปลี่ยนแปลงส่วนของผู้ถือหุ้นและงบกระแสเงินสดสำหรับปีสิ้นสุด วันเดียวกัน รวมถึงหมายเหตุสรุปนโยบายการบัญชีที่สำคัญและหมายเหตุเรื่องอื่นๆ และได้ตรวจสอบงบการเงินเฉพาะกิจการของบริษัท ยูเนี่ยนพลาสติก จำกัด(มหาชน) ด้วยเช่นกัน

ความรับผิดชอบของผู้บริหารต่องบการเงิน

ผู้บริหารเป็นผู้รับผิดชอบในการจัดทำและการนำเสนองบการเงินเหล่านี้โดยถูกต้องตามที่ควรตามมาตรฐานการรายงานทางการเงินและรับผิดชอบเกี่ยวกับการควบคุมภายในที่ผู้บริหารพิจารณาว่าจำเป็นเพื่อให้สามารถจัดทำงบการเงินที่ปราศจากการแสดงข้อมูลที่ขัดต่อข้อเท็จจริงอันเป็นสาระสำคัญไม่ว่าจะเกิดจากการทุจริตหรือข้อผิดพลาด

ความรับผิดชอบของผู้สอบบัญชี

ข้าพเจ้าเป็นผู้รับผิดชอบในการแสดงความเห็นต่องบการเงินดังกล่าวจากผลการตรวจสอบของข้าพเจ้า ข้าพเจ้าได้ปฏิบัติงานตรวจสอบตามมาตรฐานการสอบบัญชี ซึ่งกำหนดให้ข้าพเจ้าปฏิบัติตามข้อกำหนดด้านจรรยาบรรณ รวมถึงวางแผนและปฏิบัติงานตรวจสอบเพื่อให้ได้ความเชื่อมั่นอย่างมีเหตุผลว่า งบการเงินปราศจากการแสดงข้อมูลที่ขัดต่อข้อเท็จจริงอันเป็นสาระสำคัญหรือไม่

การตรวจสอบรวมถึงการใช้วิธีการตรวจสอบเพื่อให้ได้มาซึ่งหลักฐานการสอบบัญชีเกี่ยวกับจำนวนเงินและการเปิดเผยข้อมูลในงบการเงิน วิธีการตรวจสอบที่เลือกใช้ขึ้นอยู่กับดุลยพินิจของผู้สอบบัญชี ซึ่งรวมถึงการประเมินความเสี่ยงจากการแสดงข้อมูลที่ขัดต่อข้อเท็จจริงอันเป็นสาระสำคัญของงบการเงินไม่ว่าจะเกิดจากการทุจริตหรือข้อผิดพลาด ในการประเมินความเสี่ยงดังกล่าวผู้สอบบัญชีพิจารณาการควบคุมภายในที่เกี่ยวข้องกับการจัดทำและการนำเสนองบการเงิน โดยถูกต้องตามที่ควรของกิจการ เพื่อออกแบบวิธีการตรวจสอบที่เหมาะสมกับสถานการณ์ แต่ไม่ใช่เพื่อวัตถุประสงค์ในการแสดงความเห็นต่อประสิทธิผลของการควบคุมภายในของกิจการ การตรวจสอบรวมถึงการประเมินความเหมาะสมของนโยบายการบัญชีที่ผู้บริหารใช้และความสมเหตุสมผลของประมาณการทางบัญชีที่จัดทำขึ้นโดยผู้บริหาร รวมทั้งการประเมินการนำเสนองบการเงินโดยรวม ข้าพเจ้าเชื่อว่าหลักฐานการสอบบัญชีที่ข้าพเจ้าได้รับเพียงพอและเหมาะสมเพื่อใช้เป็นเกณฑ์ในการแสดงความเห็นของข้าพเจ้า

ความเห็น

ข้าพเจ้าเห็นว่า งบการเงินข้างต้น แสดงฐานะการเงิน ณ วันที่ 31 ธันวาคม 2558 ผลการดำเนินงานและกระแสเงินสด สำหรับปีสิ้นสุดวันเดียวกันของบริษัท ยูเนี่ยนพลาสติก จำกัด(มหาชน) โดยถูกต้องตามที่ควรในสาระสำคัญตามมาตรฐานการรายงานทางการเงิน

[]

พูนนารถ เผ่าเจริญ

ผู้สอบบัญชีรับอนุญาตเลขทะเบียน 5238

บริษัท สำนักงาน อีวาย จำกัด

กรุงเทพฯ: 24 กุมภาพันธ์ 2559

รายงานของคณะกรรมการ

คณะกรรมการบริษัท ยูเนี่ยนพลาสติก จำกัด (มหาชน)

ขอรายงานความรับผิดชอบต่อรายงานทางการเงินตามความดังนี้

คณะกรรมการบริษัท
เป็นผู้รับผิดชอบต่องบการเงินของบริษัทฯและสารสนเทศทางการเงินที่ปรากฎในรายงานประจำปี
งบการเงินดังกล่าวจัดทำขึ้นตามมาตรฐานการบัญชีที่รับรองทั่วไป
โดยเลือกใช้นโยบายบัญชีที่เหมาะสมและถือปฎิบัติอย่างสม่ำเสมอทั้งยังใช้ดุลพินิจอย่างระมัดระวังและประมาณการอย่างดีที่สุดในการจัดทำ
รวมทั้งมีการเปิดเผยข้อมูลสำคัญอย่างเพียงพอในหมายเหตุประกอบงบการเงิน

คณะกรรมการบริษัท
เป็นผู้รับผิดชอบต่อการจัดให้มีระบบการควบคุมภายในที่ดีและควบคุมดูแลให้มีการปฏิบัติตามระบบดังกล่าว
ได้แจ้งข้อมูลการประเมินระบบควบคุมภายในประจำปี 2560
ต่อผู้สอบบัญชีและกรรมการตรวจสอบของบริษัทแล้ว
ซึ่งครอบคลุมถึงข้อบกพร่องและการเปลี่ยนแปลงที่สำคัญของระบบควบคุมภายในรวมทั้งการกระทำที่มิชอบที่อาจมีผลกระทบต่อการจัดทำรายงานของบริษัทฯ
บริษัทร่วมและบริษัทที่เกี่ยวข้องกัน เพื่อให้สอดคล้องกับข้อกำหนดกฎหมายและมีความครบถ้วนถูกต้อง

คณะกรรมการบริษัท
ได้แต่งตั้งคณะกรรมการตรวจสอบซึ่งประกอบด้วยกรรมการอิสระและกรรมการที่ไม่เป็นผู้บริหารเป็นผู้ดูแลรับผิดชอบเกี่ยวกับคุณภาพของรายงานทางการเงินและระบบควบคุมภายใน
ส่วนความเห็นของคณะกรรมการตรวจสอบเกี่ยวกับเรื่องนี้ปรากฎในรายงานของคณะกรรมการตรวจสอบซึ่งแสดงไว้ในรายงานประจำปีแล้ว

ดังนั้น คณะกรรมการบริษัท มีความเห็นว่าระบบการควบคุมภายในบริษัทฯ
โดยรวมอยู่ในระดับที่น่าพอใจ
และสามารถสร้างความเชื่อมั่นอย่างมีเหตุผลต่อความเชื่อถือได้และแน่ใจว่าบริษัทฯ
ได้เปิดเผยข้อมูลในส่วนที่เป็นสาระสำคัญของงบการเงินของบริษัทฯ ณ วันที่ 31 ธันวาคม 2560
อย่างถูกต้องครบถ้วนแล้ว

ในนามของคณะกรรมการบริษัท

[]

(นางสาวดาลัดย์ ทรัพย์ทวีชัยกุล) ( นายราเมศ เข็มเพชร )

ประธานกรรมการบริษัท กรรมการผู้จัดการ

วันที่ 21 กุมภาพันธ์ 2561 วันที่ 21 กุมภาพันธ์ 2561

13.2 ผลการดำเนินงานเปรียบเทียบ 3 ปี

[]

[]

[]

[]

[]

13.3 ตารางสรุปอัตราส่วนทางการเงิน (งบการเงินเฉพาะกิจการ)

[]

14. การวิเคราะห์และคำอธิบายของฝ่ายจัดการ

14.1 คำอธิบายและการวิเคราะห์ฐานะการเงินและผลการดำเนินงานของฝ่ายจัดการ

การวิเคราะห์การดำเนินการที่ผ่านมา

สภาวะเศรษฐกิจในปี 2560 สถานการณ์ของอุตสาหกรรมการผลิตรถยนต์ รถจักรยานยนต์
ซึ่งเป็นกลุ่มธุรกิจหลักของบริษัทฯ ในภาพรวมมีการเติบโต
ทำให้ยอดการผลิตและจำหน่ายมากกว่าปีก่อน แต่กลุ่มผู้ผลิตรถยนต์ซึ่งเป็นลูกค้าของบริษัทฯ โดยตรง
มียอดผลิตและจำหน่ายของรถในรุ่นที่บริษัทฯ เป็นผู้รับจ้างผลิตชิ้นส่วนให้นั้นมียอดลดลง
ส่วนในกลุ่มรถจักรยานยนต์ กลุ่มเครื่องใช้ไฟฟ้า กลุ่มอื่นๆ และแม่พิมพ์ มียอดสั่งซื้อเพิ่มขึ้น
แต่เนื่องจาก กลุ่มผู้ผลิตรถยนต์ เป็นกลุ่มลูกค้าที่มีสัดส่วนที่เป็นยอดการขายถึง 48%
ของยอดขายรวมส่งผลให้ปี 2560 บริษัทฯ มีรายได้จากการขายและบริการจำนวน 674.5 ล้านบาท
ลดลงจากปี 2559 จำนวน 5.6 ล้านบาทหรือลดลงร้อยละ 0.8 และมีรายได้รวม 723.9 ล้านบาท
ลดลงจากปี 2559 จำนวน 4.3 ล้านบาทหรือลดลงร้อยละ 0.6
โดยมีรายได้เพิ่มหรือลดลงแยกตามกลุ่มผลิตภัณฑ์ดังนี้

  1. กลุ่มรถยนต์ มีรายได้เพิ่มขึ้น (ลดลง) (9.16%)

  2. กลุ่มรถจักรยานยนต์ มีรายได้เพิ่มขึ้น (ลดลง) 6.82%

  3. กลุ่มเครื่องใช้ไฟฟ้า มีรายได้เพิ่มขึ้น (ลดลง) 5.89%

  4. กลุ่มอื่นๆ มีรายได้เพิ่มขึ้น (ลดลง) 0.01%

  5. แม่พิมพ์ มีรายได้เพิ่มขึ้น (ลดลง) 50.82%

สัดส่วนรายได้ตามกลุ่มผลิตภัณฑ์ (%)

  ----------------------------------- -----------------------------------
  []                                  []

  ----------------------------------- -----------------------------------

14.2 ผลการดำเนินงาน และความสามารถในการทำกำไร

[][]

เมื่อพิจารณาจากงบการเงินซึ่งแสดงเงินลงทุนตามวิธีส่วนได้เสีย เปรียบเทียบระหว่างปี 2559
และปี 2560 บริษัทฯ มี ความสามารถในการทำกำไรในปี 2560 ลดลงจากปี 2559 คิดเป็นร้อยละ
13.02 อัตรากำไรขั้นต้นต่อรายได้จากการขายและบริการ ลดลงจาก 8.57% เป็น 8.11%
อัตรากำไรสำหรับปีหลังค่าใช้จ่ายภาษีเงินได้ต่อรายได้รวม ลดลงจาก 4.61% เป็น 4.04%
หรือลดลง 13.02% จากปีก่อน และกำไรต่อหุ้นลดลงจาก 1.34 บาทต่อหุ้น เป็น 1.17 บาทต่อหุ้น

สำหรับงบการเงินเฉพาะกิจการ เปรียบเทียบระหว่างปี 2559 และ ปี 2560 บริษัทฯ มี
ความสามารถในการทำกำไรในปี 2560 ลดลงจากปี 2559 คิดเป็นร้อยละ 9.81
อัตรากำไรขั้นต้นต่อรายได้จากการขายและบริการลดลงจาก 8.57% เป็น 8.11%
อัตรากำไรสำหรับปีหลังค่าใช้จ่ายภาษีเงินได้ต่อรายได้รวมลดลงจาก 4.62% เป็น 4.19%
หรือลดลง 9.81% จากปีก่อน กำไรหุ้นต่อลดลงจาก 1.34 บาทต่อหุ้น เป็น 1.21 บาทต่อหุ้น
โดยมีรายละเอียดในการดำเนินงานดังต่อไปนี้

1. ยอดขายชิ้นงานพลาสติก ของบริษัทฯ ในปี 2560 ลดลงประมาณ 16 ล้านบาท
เมื่อเทียบกับปีก่อน
เนื่องสาเหตุหลักเนื่องมาจากยอดขายในกลุ่มผู้ผลิตรถยนต์ที่เป็นลูกค้าที่มีสัดส่วนต่อยอดขายรวมถึง
48.24% มีคำสั่งซื้อลดลงประมาณ 9.16% เมื่อเทียบกับปี 2559

2. ยอดขายแม่พิมพ์ เพิ่มขึ้นประมาณ 11 ล้านบาทจากปีก่อน
จากคำสั่งซื้อของลูกค้ากลุ่มรถยนต์ที่มีการสั่งทำแม่พิมพ์ชิ้นงานรถยนต์รุ่นใหม่ที่กำลังจะเปิดตัว

3. เงินปันผลรับ บริษัทฯ ได้รับเงินปันผลจำนวน 33 ล้านบาท
เป็นเงินปันผลที่ได้รับจากการลงทุนใน

บริษัท ยูเนี่ยนนิฟโก้ จำกัด และบริษัท พีเอสวีโมลด์ จำกัด

4. อัตรากำไรขั้นต้นลดลงจากปีก่อน จากการที่บริษัทฯ มีมาตรการเพิ่มการควบคุมคุณภาพ
เพื่อรองรับ

ความต้องการของลูกค้าที่มีการเพิ่มข้อกำหนดด้านคุณภาพสูง ทำให้บริษัท
มีต้นทุนเพิ่มขึ้นจากค่าแรงพนักงาน

ส่วนตกแต่งและคัดแยกชิ้นงาน รวมถึง ต้นวัตถุดิบที่เกิดจากชิ้นงานที่ไม่ได้มาตรฐาน สูงขึ้น

  5. รายได้อื่นๆ (ไม่รวมเงินปันผลรับ) ลดลงประมาณ 3 ล้านบาท เมื่อเทียบกับปีก่อน
  เนื่องจากราคารับซื้อเศษ

พลาสติกในตลาดมีราคาลดลง และอัตราดอกเบี้ยที่ได้รับลดลง จากปีก่อน

  6. ค่าใช้จ่ายในการขายและบริหารเพิ่มขึ้นประมาณ 4 ล้านบาท
  เนื่องมาจากการปรับฐานเงินเดือนประจำปี และ

การแต่งตั้งระดับผู้จัดการเพิ่มขึ้นในส่วนงานด้านการฝึกอบรมพนักงานเพื่อ ปรับปรุง ทักษะ
ความรู้ความสามารถของ

พนักงานให้สูงขึ้น

บริษัทมีแนวทางในการที่จะพยายามรักษาฐานลูกค้าที่มีอยู่เดิม โดยการมุ่งเน้น
เรื่องการปรับปรุงคุณภาพของ

ชิ้นงาน การส่งมอบที่ตรงเวลา และพยายาม ที่จะหายอดขายเพิ่ม
โดยการเข้าไปมีส่วนร่วมในการพัฒนาผลิตภัณฑ์กับลูกค้า

เพื่อสร้างความมั่นใจให้กับลูกค้าในการดำเนินธุรกิจกับบริษัท และการหาลูกค้าในกลุ่มธุรกิจอื่นๆ
เพิ่มขึ้น

อัตราผลตอบแทนต่อการใช้สินทรัพย์ (ROA) ลดลงจาก 4.86 % เป็น 4.39 %
และอัตราผลตอบแทนต่อส่วนของผู้ถือหุ้น (ROE) ลดลงจาก 6.15% เป็น 5.53%
ในขณะเดียวกันอัตราการหมุนเวียนของสินทรัพย์รวม เป็น 1.05 เท่าซึ่งเท่ากับปีที่ผ่านมา และ
อัตราผลตอบแทนจากสินทรัพย์ถาวรสุทธิลดลงจาก 36.44% เป็น 35.46% ตามลำดับ

เมื่อพิจารณาถึงเหตุผลที่ทำให้อัตราการหมุนของสินทรัพย์รวมในปี 2560 เป็น 1.05 เท่า
ซึ่งเท่ากับปีก่อน โดยถึงแม้ยอดรายได้จะลดลง
แต่ทรัพย์สินในส่วนที่เป็นลูกหนี้และทรัพย์สินถาวรของบริษัทฯ ลดลงในอัตราส่วนที่เท่ากัน
จึงทำให้อัตราการหมุนเวียนของสินทรัพย์รวมปี 2560 ยังคงเท่ากับปีก่อน
อัตราส่วนสภาพคล่องหมุนเร็วเพิ่มขึ้นจากปีก่อน จาก 3.50 เท่า เป็น 3.77 เท่า
อัตราส่วนหมุนเวียนสินค้าคงเหลือเพิ่มขึ้นจาก 50.55 รอบเป็น 53.93 รอบ
ระยะเวลาการเก็บหนี้เฉลี่ย ปี 2560 เท่ากับ 46 วัน ส่วนระยะเวลาขายสินค้าเฉลี่ยเท่ากับ 7 วัน
(อัตราหมุนเวียนสินค้าเพิ่มขึ้นจาก 15.99 รอบ เป็น 17.76 รอบ
ระยะเวลาขายสินค้าเฉลี่ยเท่ากับ 21 วัน เมื่อคำนวณจากสินค้าคงเหลือรวม)
จากอัตราส่วนทางการเงินดังกล่าว สรุปได้ว่า บริษัทฯ
ยังสามารถบริหารจัดการสภาพคล่องได้ไม่ต่างจากปี
2559และลูกหนี้ส่วนใหญ่เป็นลูกหนี้ที่ยังไม่ครบกำหนดชำระและไม่มีปัญหาในการเรียกเก็บหนี้
เนื่องจากเป็นลูกหนี้รายใหญ่ คือ บริษัทที่ผลิตรถยนต์ที่มีชื่อเสียงในประเทศไทย บริษัทฯ
จึงพิจารณาไม่ตั้งสำรองค่าเผื่อหนี้สงสัยจะสูญ

ส่วนในด้านต้นทุนในปี 2560 ลดลงเมื่อเปรียบเทียบกับปี 2559 จำนวน 2 ล้านบาท
ตามจำนวนยอดขายที่ลดลง ประมาณ 6 ล้านบาท
ส่วนค่าใช้จ่ายในการขายและบริหารเพิ่มขึ้นประมาณ 4 ล้านเนื่องจาก
การปรับฐานค่าจ้างพนักงานประจำปีของบริษัทฯ และการเพิ่มพนักงานระดับบริหาร
เพื่อรองรับงานด้านการพัฒนาด้านความรู้ ทักษะของพนักงาน

การวิเคราะห์ความเสี่ยง : ในส่วนที่เป็นการวิเคราะห์ความเสี่ยงระยะสั้น
หรือการวิเคราะห์สภาพคล่องของบริษัทฯ ในการชำระหนี้ระยะสั้น พบว่าบริษัทฯ
มีสภาพคล่องอยู่ในเกณฑ์ที่ดี ไม่มีการเปลี่ยนแปลงอย่างมีสาระสำคัญ ในปี 2560 บริษัทฯ
มีสภาพคล่องเพิ่มขึ้นเล็กน้อยจากปี 2559 คือ อัตราสภาพคล่องหมุนไวเพิ่มขึ้นจาก 3.50 เท่า เป็น
3.77 เท่า นอกจากนี้บริษัทฯ ยังมีอัตราส่วนของทรัพย์สินรวมต่อหนี้สินรวมเท่ากับ 4.91 เท่า
ซึ่งแสดงว่าบริษัทฯ มีความมั่นคง และสามารถดำเนินกิจการต่อไปได้

ความสามารถในการชำระหนี้ : พิจารณาจากภาพโดยรวมแล้วบริษัทฯ
ยังมีศักยภาพในการชำระหนี้ได้โดยไม่มีผลกระทบทางด้านความเสี่ยงใดๆ
เมื่อพิจารณาเงินสดสุทธิจากกิจกรรมดำเนินงานจะเห็นว่าในปี 2560 บริษัทฯ
มีเงินสดสุทธิจากกิจกรรมดำเนินงาน 52 ล้านบาทเพิ่มขึ้นจากปีก่อน ประมาณ 11 ล้านบาท
รวมถึงอัตราส่วนทรัพย์สินหมุนเวียนต่อหนี้สินหมุนเวียน(สภาพคล่อง)เท่ากับ 4.08 เท่า
ซึ่งเป็นข้อสนับสนุนให้เห็นว่าบริษัทฯ มีสภาพคล่องเพียงพอที่จะสามารถในการชำระหนี้ได้

14.3 ความสามารถในการบริหารสินทรัพย์

ฐานะการเงิน

ณ วันที่ 31 ธันวาคม 2560 บริษัทฯ มีฐานะการเงินซึ่งวิเคราะห์จากการเปรียบเทียบ
การเปลี่ยนแปลงของสินทรัพย์ หนี้สิน และส่วนของผู้ถือหุ้นดังนี้
(งบการเงินซึ่งแสดงส่วนเงินลงทุนตามวิธีส่วนได้เสีย)

  -------------------- --------------- ----------- ------------- -----------
  รายการ               สำหรับปีสิ้นสุดวันที่                             
                       31 ธันวาคม (หน่วย                           
                       : ล้านบาท)                                 

                       ปี                           เพิ่ม / (ลด)    

                       2560            2559        จำนวน         %

  รวมสินทรัพย์            696.73          703.47      -6.74         -0.96

  รวมหนี้สิน              141.84          144.25      -2.41         -1.67

  รวมส่วนของผู้ถือหุ้น       554.89          559.22      -4.33         -0.77
  -------------------- --------------- ----------- ------------- -----------

-   เงินสดและรายการเทียบเท่าเงินสด

เป็นเงินสดและเงินฝากธนาคารและเงินลงทุนระยะสั้นที่มีสภาพคล่องสูง
ซึ่งถึงกำหนดจ่ายคืนภายในระยะเวลาไม่เกิน 3 เดือนนับจากวันที่ได้มา
และไม่มีข้อจำกัดในการเบิกใช้

  -------------------------------------------------------------------------
  กระแสเงินสด                                  สำหรับปีสิ้นสุดวันที่   
                                              31 ธันวาคม (หน่วย 
                                              : ล้านบาท)       
  ------------------------------------------- --------------- -------------
                                              2560            2559

  เงินสดคงเหลือยกมาต้นปี                          135             105

  กระแสเงินสดจากกิจกรรมดำเนินงาน                                 

  กำไรจากการดำเนินงานก่อนการเปลี่ยนแปลงในสินทรัพย์   40              58
  และหนี้สินดำเนินงาน                                             

  การเปลี่ยนแปลงในสินทรัพย์และหนี้สินดำเนินงาน         10              (13)

  เงินสดจากกิจกรรมดำเนินงาน                      50              45

  จ่ายภาษีเงินได้หัก ณ ที่จ่าย                        (21)            (20)

  รับคืนภาษีเงินได้หัก ณ ที่จ่าย                       23              16

  เงินสดสุทธิจากกิจกรรมดำเนินงาน                   52              41

  เงินสดสุทธิจาก(ใช้ไปใน)กิจกรรมลงทุน               (14)            17

  เงินสดสุทธิจาก(ใช้ไปใน)กิจกรรมจัดหาเงิน            (34)            (28)

  เงินสดและรายการเทียบเท่าเงินสดเพิ่มขึ้น(ลดลง)สุทธิ    4               30

  เงินสดคงเหลือปลายปี                            139             135
  -------------------------------------------------------------------------

-   ในปี 2560 บริษัทฯ มีเงินสดสุทธิจากกิจกรรมดำเนินงานจำนวน 52 ล้านบาท
    ซึ่งเพิ่มขึ้นจากปีก่อนประมาณ 11 ล้านบาท
    สาเหตุจากการเปลี่ยนแปลงในเงินทุนหมุนเวียนสุทธิของกิจการ และการรับคืนภาษีเงินได้หัก ณ
    ที่จ่ายในปี 2558

-   บริษัทฯ มีเงินสดสุทธิใช้ไปในกิจกรรมลงทุน 14 ล้านบาท โดยบริษัทฯ
    นำเงินไปลงทุนในเงินฝากประจำ และลงทุนซื้อเครื่องจักรและอุปกรณ์

-   เงินสดสุทธิใช้ไปในกิจกรรมจัดหาเงิน 34 ล้านบาท คือการจ่ายเงินปันผลประจำปีของบริษัทฯ

  - เงินลงทุนชั่วคราว

  ณ วันที่ 31 ธันวาคม 2560 เงินลงทุนนี้คือเงินฝากประจำอายุ 11 เดือน และ12 เดือนจำนวน
  100 ล้านบาท และ 50 ล้านบาท ตามลำดับ และมีอัตราดอกเบี้ยร้อยละ 1.50 – 1.55 ต่อปี (
  2559 : เงินฝากประจำอายุ 11 เดือน และ 12 เดือน จำนวน 100 ล้านบาท และ 30
  ล้านบาท ตามลำดับ และมีอัตราดอกเบี้ยร้อยละ 1.55 – 1.65 ต่อปี)

-   ลูกหนี้การค้าและลูกหนี้อื่น

ณ 31 ธันวาคม 2560
ลูกหนี้การค้าและลูกหนี้อื่นแสดงมูลค่าตามจำนวนมูลค่าสุทธิที่จะได้รับเป็นจำนวนเงิน 80 ล้านบาท
ลดลงจากปี 2559 เป็นจำนวนเงินประมาณ 11 ล้านบาท
สาเหตุที่ทำให้ลูกหนี้ลดลงเนื่องมาจากมีการรับชำระค่าแม่พิมพ์ที่ได้ดำเนินการแล้วเสร็จในปี 2560
บริษัทฯ ไม่มีการตั้งสำรองค่าเผื่อหนี้สงสัยจะสูญเนื่องจากอายุหนี้ส่วนใหญ่ยังไม่ถึงกำหนดชำระ
และไม่มีปัญหาในการรับชำระหนี้

[]

-   สินค้าคงเหลือ

จำนวนวันในการถือครองสินค้า รายงานสินค้าคงเหลือที่เคลื่อนไหวช้า
และความสามารถในการทำกำไรจากสินค้าที่จะขายในอนาคต พบว่าบริษัทฯ
บันทึกค่าเผื่อการลดลงของมูลค่าสินค้าคงเหลือไว้ในจำนวนที่เพียงพอแล้วในสภาพการณ์ปัจจุบัน
ทั้งนี้บริษัทฯ
มีแนวทางในการบริหารจัดการสินค้าเสื่อมสภาพที่คงค้างนานโดยหากมีสินค้าที่มีการเคลื่อนไหวช้า
บริษัทฯ จะระบายสินค้าดังกล่าวออกไปตามข้อตกลงกับลูกค้าที่มีการรับซื้อสินค้าคืน
โดยคำนึงถึงอายุของสินค้าคงเหลือและสภาวะเศรษฐกิจที่เป็นอยู่ในขณะนั้น ในระหว่างปีปัจจุบัน
บริษัทฯ บันทึกการปรับลดราคาทุนของสินค้าคงเหลือให้เป็นมูลค่าสุทธิที่จะได้รับ เป็นจำนวน 2.6
ล้านบาท (2559:1.1 ล้านบาท) โดยแสดงเป็นส่วนหนึ่งของต้นทุนขาย
และมีการกลับรายการปรับลดมูลค่าสินค้าคงเหลือเป็นจำนวน 1.7 ล้านบาท (2559: 1.4
ล้านบาท) โดยนำไปหักจากมูลค่าของสินค้าคงเหลือที่รับรู้เป็นค่าใช้จ่ายในระหว่างปี

มูลค่าสินค้าคงเหลือ ณ วันที่ 31 ธันวาคม 2560 และ 2559 สรุปได้ดังนี้

(หน่วย : พันบาท)

  ------------------- -------- -------- -------------------------------------- --------- -------------- ---------
                      ราคาทุน            รายการปรับลดราคาทุนให้เป็นมูลค่าสุทธิที่จะได้รับ             สินค้าคงเหลือ -   
                                                                                         สุทธิ            

                      2560     2559     2560                                   2559      2560           2559

  สินค้าสำเร็จรูป         10,800   12,172   (1,448)                                (889)     9,352          11,283

  งานระหว่างผลิต        7,319    14,060   (327)                                  (293)     6,992          13,767

  วัตถุดิบ               9,057    8,253    (756)                                  (931)     8,301          7,322

  อะไหล่และวัสดุโรงงาน   6,002    7,766    (726)                                  (262)     5,276          7,504

  รวม                 33,178   42,251   (3,257)                                (2,375)   29,921         39,876
  ------------------- -------- -------- -------------------------------------- --------- -------------- ---------

[]

-   อสังหาริมทรัพย์เพื่อการลงทุน

ณ วันที่ 31 ธันวาคม 2560 จำนวน 3.7 ล้านบาท คือที่ดินที่ตั้งอยู่ในพื้นที่ เขตบางชัน ซึ่งบริษัทฯ
ได้ให้บริษัทที่เกี่ยวข้องกันเช่า เพื่อใช้ในการดำเนินงาน ที่ดินดังกล่าวมีมูลค่ายุติธรรมประมาณ 76.9
ล้านบาท โดยมูลค่ายุติธรรมของที่ดินดังกล่าวประเมินโดยผู้ประเมินราคาอิสระในวันที่ 10 กุมภาพันธ์
2559

บริษัทฯ บันทึกมูลค่าเริ่มแรกของอสังหาริมทรัพย์เพื่อการลงทุนในราคาทุนซึ่งรวมต้นทุนการทำรายการ
หลังจากนั้น บริษัทฯ จะบันทึกอสังหาริมทรัพย์เพื่อการลงทุนด้วยราคาทุนหักค่าเผื่อการด้อยค่า (ถ้ามี)

บริษัทฯ
รับรู้ผลต่างระหว่างจำนวนเงินที่ได้รับสุทธิจากการจำหน่ายกับมูลค่าตามบัญชีของสินทรัพย์ในส่วนของกำไรหรือขาดทุนในงวดที่ตัดรายการอสังหาริมทรัพย์เพื่อการลงทุนออกจากบัญชี

-   ที่ดิน อาคาร อุปกรณ์ และสินทรัพย์ไม่มีตัวตน

ในปี 2560 มีจำนวน 184 ล้านบาท และปี 2559 มีจำนวน 207 ล้านบาท ลดลงเป็นจำนวน 23
ล้านบาท
คิดเป็นร้อยละ10.96 ส่วนใหญ่เกิดจากการตัดค่าเสื่อมราคาของสินทรัพย์ตามหลักเกณฑ์ ทั้งนี้บริษัทฯ
ตัดรายการ ที่ดิน อาคาร และอุปกรณ์ ออกจากบัญชี
เมื่อจำนวนสินทรัพย์หรือคาดว่าจะไม่ได้รับประโยชน์เชิงเศรษฐกิจในอนาคตจากการใช้หรือจำหน่ายสินทรัพย์
รายการผลกำไรหรือขาดทุนจากการจำหน่ายสินทรัพย์ จะรับรู้ในส่วนของกำไรหรือขาดทุน
เมื่อบริษัทฯ ตัดรายการสินทรัพย์นั้นออกจากบัญชี ส่วนสินทรัพย์ไม่มีตัวตนของบริษัทฯ
เป็นซอฟแวร์คอมพิวเตอร์ซึ่งมีอายุการให้ประโยชน์มากกว่า 1 ปี บริษัทฯ
ได้ประเมินการด้อยค่าของสินทรัพย์ดังกล่าวทุกสิ้นปีเป็นอย่างน้อย

  (หน่วย : ล้านบาท)

  ------------------------------ --------------- ---------- ---------- ----------
  รายการ                         สำหรับปีสิ้นสุดวันที่                         
                                 31 ธันวาคม                             

                                 ปี                          เพิ่ม / (ลด) 

                                 2560            2559       จำนวน      %

  ที่ดิน                            76,474          76,474     0          0

  อาคารและสิ่งปลูกสร้าง              51,772          60,446     (8,674)    (14.35)

  เครื่องจักรและอุปกรณ์               48,245          66,897     (18,652)   (27.88)

  เครื่องตกแต่ง ติดตั้ง                1,287           1,360      (73)       (5.37)
  และเครื่องใช้สำนักงาน                                                    

  สินทรัพย์ไม่มีตัวตน                  778             1,093      (315)      (28.82)

  รถยนต์                          1,007           481        526        109.36

  ระหว่างติดตั้งและก่อสร้าง            4,946           462        4,484      970.56

  รวม                            184,509         207,213    (22,704)   (10.96)
  ------------------------------ --------------- ---------- ---------- ----------

สำหรับเครื่องจักรและอุปกรณ์ ลดลง 19 ล้านบาท เป็นเครื่องจักรและส่วนทรัพย์สินอื่นๆ
ลดลงจากการตัดค่าเสื่อมราคาตามหลักเกณฑ์ และ โอนทรัพย์สินระหว่างติดตั้ง
ในส่วนที่มีการดำเนินการแล้วเสร็จไปเป็นทรัพย์สินประเภท เครื่องจักรและอุปกรณ์

หนี้สิน

ณ วันที่ 31 ธันวาคม 2560 บริษัทฯ มีหนี้สินรวมจำนวน 141.84 ล้านบาท และปี 2559 จำนวน
144.25 ล้านบาท ลดลงจากปีก่อน จำนวน 2.41 ล้านบาท คิดเป็นร้อยละ 1.67
โดยมีรายละเอียดดังนี้

-   เจ้าหนี้การค้าและเจ้าหนี้อื่น มีจำนวน 98.19 ล้านบาท ปี 2559 จำนวน 102.05 ล้านบาท
    ลดลง 3.86 ล้านบาท คิดเป็นร้อยละ 3.78
    เนื่องจากมีผลกระทบมาจากคำสั่งซื้อของลูกค้าลดลง จึงทำให้การสั่งซื้อวัตถุดิบลดลงตามไปด้วย
    ซึ่งเจ้าหนี้การค้าส่วนใหญ่เป็นการสั่งซื้อวัตถุดิบ

-   สำรองผลประโยชน์ระยะยาวของพนักงาน ปี 2560 จำนวน 43.65 ล้านบาท ปี 2559
    จำนวน 42.20 ล้านบาท เพิ่มขึ้น 1.44 ล้านบาท คิดเป็นร้อยละ 3.42 เนื่องมาจากบริษัทฯ
    มีภาระสำหรับเงินชดเชยที่ต้องจ่ายให้แก่พนักงานเมื่อออกจากงานตามกฏหมายแรงงาน
    และตามโครงการเงินช่วยเหลือหลังออกจากงาน ซึ่งบริษัทฯ
    ถือว่าเงินชดเชยดังกล่าวเป็นโครงการผลประโยชน์หลังออกจากงานสำหรับพนักงาน

ส่วนของผู้ถือหุ้น

ณ วันที่ 31 ธันวาคม 2560 บริษัทฯ มีส่วนของผู้ถือหุ้น จำนวน 546.37 ล้านบาท ปี 2559 จำนวน
549.55 ล้านบาท ลดลง 3.18 ล้านบาท คิดเป็นร้อยละ 0.58
เนื่องจากบริษัทมีผลกำไรสุทธิประจำปีลดลง

14.4 สภาพคล่องและความเพียงพอของเงินทุนของบริษัท

โดยสรุป การที่บริษัทฯ มีเงินสดและรายการเทียบเท่าเงินสดเพิ่มขึ้นสุทธิ 3 ล้านบาท
โดยมีเงินสดสุทธิจากกิจกรรมดำเนินงาน 52 ล้านบาท เงินสดสุทธิใช้ไปในกิจกรรมลงทุน 14
ล้านบาท มีเงินสดสุทธิใช้ไปในกิจกรรมจัดหาเงินจำนวน 34 ล้านบาท โดยเป็นการจ่ายเงินปันผล
ดังนั้นในการดำเนินงานของปี 2560 บริษัทฯ คาดว่าความเสี่ยงจากการชำระหนี้อยู่ในระดับต่ำ
เนื่องจากบริษัทฯ ไม่มีภาระผูกพันและหนี้สินที่อาจเกิดขึ้น

โครงสร้างทางการเงินของบริษัทฯ ที่ใช้ในการลงทุน ปรับปรุงกิจการของบริษัทฯ
เงินส่วนใหญ่ได้มาจากกิจกรรมดำเนินงานในปี บริษัทฯ มีสภาพคล่องอยู่ในเกณฑ์ที่ดี
หนี้สินหมุนเวียนส่วนใหญ่เกิดจากการซื้อปัจจัยการผลิตและการลงทุนซื้อเครื่องจักรกับอุปกรณ์ที่ใช้ในการผลิตสินค้าของบริษัทฯ

สำหรับการบริหารจัดการทุน วัตถุประสงค์ในการบริหารจัดการทุนที่สำคัญของบริษัทฯ
คือการจัดให้มีซึ่งโครงสร้างทุนที่เหมาะสม เพื่อสนับสนุนการดำเนินธุรกิจของบริษัทฯ
และเสริมสร้างมูลค่าการถือหุ้นให้กับ
ผู้ถือหุ้น โดย ณ วันที่ 31 ธันวาคม 2560 กลุ่มบริษัทมีอัตราส่วนหนี้สินต่อทุน เท่ากับ 0.26 : 1
(2559 = 0.26 : 1) และเฉพาะบริษัทมีอัตราส่วนหนี้สินต่อทุนเท่ากับ 0.26 : 1 (2559 =
0.26 :1)

14.5 ภาระผูกพันด้านหนี้สิน

ณ วันที่ 31 ธันวาคม 2560 บริษัทฯ มีภาระผูกพันเกี่ยวกับรายจ่ายฝ่ายทุน 10 ล้านบาท (2559 :
5 ล้านบาท) ที่เกี่ยวข้องกับการซื้อเครื่องจักร อุปกรณ์ และยานพาหนะ

บริษัทฯ ได้เข้าทำสัญญาเช่าดำเนินงานที่เกี่ยวข้องกับการเช่าอุปกรณ์สำนักงาน
อายุของสัญญามีระยะเวลาโดยเฉลี่ยประมาณ 1 ถึง 3 ปี

บริษัทฯ ได้ทำสัญญาที่เกี่ยวข้องกับบริการยานพาหนะ การบำรุงรักษาอุปกรณ์และบริการด้านอื่นๆ ณ
วันที่ 31 ธันวาคม 2560 บริษัทฯ
มีจำนวนเงินขั้นต่ำที่ต้องจ่ายในอนาคตภายใต้สัญญาดังกล่าวข้างต้นเป็นจำนวนเงินรวม 1.5 ล้านบาท
(2559: 2.6 ล้านบาท)

บริษัทฯ มีจำนวนเงินขั้นต่ำที่ต้องจ่ายในอนาคตทั้งสิ้นภายใต้สัญญาเช่าดำเนินงานดังนี้

(หน่วย : ล้านบาท)

  --------------------------------- ------------------ ------------------
  ระยะเวลา                          ณ วันที่ 31 ธันวาคม    

                                    2560               2559

  ภายใน 1 ปี                         0.2                0.2

  มากกว่า 1 ปี แต่ไม่เกิน 3 ปี            0.2                0.4
  --------------------------------- ------------------ ------------------

ทั้งนี้บริษัทฯ
ได้นำมาตรฐานการรายงานทางการเงินและการตีความมาตรฐานการรายงานทางการเงินฉบับปรับปรุง
(ปรับปรุง 2559) รวมถึงแนวปฏิบัติทางบัญชีฉบับใหม่จำนวนหลายฉบับ
ซึ่งมีผลบังคับใช้สำหรับงบการเงินที่มีรอบระยะเวลาบัญชีที่เริ่มในหรือหลังวันที่ 1 มกราคม 2560
มาตรฐานการรายงานทางการเงินดังกล่าวได้รับการปรับปรุงหรือจัดให้มีขึ้นเพื่อให้มีเนื้อหาเท่าเทียมกับมาตรฐานการรายงานทางการเงินระหว่างประเทศ
โดยส่วนใหญ่เป็นการปรับปรุงถ้อยคำและคำศัพท์
การตีความและการให้แนวปฏิบัติทางการบัญชีกับผู้ใช้มาตรฐาน
การนำมาตรฐานการรายงานทางการเงินดังกล่าวมาถือปฏิบัตินี้ไม่มีผลกระทบอย่างเป็นสาระสำคัญต่องบการเงินของบริษัทฯ

ในระหว่างปีปัจจุบันสภาวิชาชีพได้ประกาศใช้มาตรฐานการรายงานทางการเงินและการตีความมาตรฐานการรายงานทางการเงินฉบับปรับปรุง(ปรับปรุง2560)จำนวนหลายฉบับ
ซึ่งมีผลบังคับใช้สำหรับงบการเงินที่มีรอบระยะเวลาบัญชีที่เริ่มในหรือหลังวันที่ 1 มกราคม 2561
มาตรฐานการรายงานทางการเงินระหว่างประเทศ
โดยส่วนใหญ่เป็นการปรับปรุงและอธิบายให้ชัดเจนเกี่ยวกับการเปิดเผยข้อมูลในหมายเหตุประกอบงบการเงิน

14.6 ปัจจัยที่มีผลกระทบต่อการดำเนินงานในอนาคต

ผู้ผลิตรถยนต์และมอเตอร์ไซค์ รายหลักๆ ส่วนใหญ่ หันมาใช้กลยุทธ์ Global Model คือ
ใช้ฐานการผลิตแต่ละรุ่นที่ใดที่หนึ่งในภูมิภาคอาเซียน
โดยให้แต่ละประเทศแข่งขันกันเรื่องราคาโดยใช้ Economics of Scale
เป็นเกณฑ์ในการคัดเลือกและตัดสินใจ ซึ่งเป็นทั้งโอกาสและอุปสรรคในการทำธุรกิจของบริษัท
ซึ่งต้องปรับตัวและพัฒนาขีดความสามารถให้เหนือกว่าทั้งคู่แข่งภายในประเทศและภูมิภาคอาเซียน